ddrg/super_eurlex huggingface dataset:
BILAG

Afgørelse nr. 1/2021 vedtaget af Partnerskabsrådet, der er nedsat ved handels- og samarbejdsaftalen mellem Den Europæiske Union og Det Europæiske Atomenergifællesskab på den ene side og Det Forenede Kongerige Storbritannien og Nordirland på den anden side

af...

for så vidt angår den dato, hvor den midlertidige anvendelse af handels- og samarbejdsaftalen ophører

PARTNERSKABSRÅDET HAR —

under henvisning til handels- og samarbejdsaftalen mellem Den Europæiske Union og Det Europæiske Atomenergifællesskab på den ene side og Det Forenede Kongerige Storbritannien og Nordirland på den anden side ("handels- og samarbejdsaftalen"), særlig artikel FINPROV.11, stk. 2, litra a), og

ud fra følgende betragtninger:

1)Parterne aftalte i medfør af artikel FINPROV.11, stk. 2, i handels- og samarbejdsaftalen at anvende aftalen midlertidigt fra den 1. januar 2021, forudsat at de forud for denne dato havde meddelt hinanden, at deres respektive interne krav og procedurer, der er nødvendige for midlertidig anvendelse, var afsluttet. Den midlertidige anvendelse ophører på den af følgende datoer, der indtræffer først: a) den 28. februar 2021 eller en anden dato, som er fastsat af Partnerskabsrådet eller b) den første dag i måneden efter den måned, hvor parterne har meddelt hinanden, at de har opfyldt og afsluttet de respektive interne krav og procedurer, der er nødvendige for at kunne erklære sig indforstået med at være bundet af aftalen.

2)Da Den Europæiske Union på grund af interne procedurekrav ikke vil være i stand til at indgå handels- og samarbejdsaftalen før den 28. februar 2021, bør Partnerskabsrådet fastsætte den 30. april 2021 som den dato, hvor den midlertidige anvendelse ophører i henhold til artikel FINPROV.11, stk. 2, litra a).

VEDTAGET DENNE AFGØRELSE:

Artikel 1

Den dato, hvor den midlertidige anvendelse ophører i henhold til artikel FINPROV.11, stk. 2, litra a), i handels- og samarbejdsaftalen, fastsættes til den 30. april 2021.

Artikel 2

Denne afgørelse træder i kraft på dagen for vedtagelsen.

Udfærdiget i …

På Partnerskabsrådets vegne

Formænd
BEGRUNDELSE

Denne henstilling vedrører en afgørelse om bemyndigelse af Kommissionen til på Unionens vegne at føre de forhandlinger om delvist at revidere den internationale kakaooverenskomst ("ICA"), som Det Internationale Kakaoråd ("ICC") har besluttet at indlede, under ledelse af De Forenede Nationers Konference for Handel og Udvikling (UNCTAD).

1.BAGGRUND FOR FORSLAGET

Revision af den internationale kakaooverenskomst 2010

Den Europæiske Union er part i ICA.

ICA har til formål at sikre et øget internationalt samarbejde om spørgsmål vedrørende kakao og dertil relaterede spørgsmål, at tilvejebringe et forum for mellemstatslige samråd om kakao og om mulighederne for at forbedre den globale kakaoøkonomi, at lette samhandelen ved at indsamle oplysninger om verdensmarkedet for kakao og at tilskynde til øget efterspørgsel efter kakao.

ICA trådte midlertidigt i kraft den 1. oktober 2012 for en periode på ti år indtil den 30. september 2022.

Ifølge artikel 7 i ICA er ICC det organ, der er ansvarligt for at varetage alle de funktioner, der er nødvendige for at gennemføre bestemmelserne i ICA. Artikel 12 i ICA fastsætter, at alle beslutninger, der træffes af ICC, i princippet træffes ved konsensus, medmindre der er fastsat andre bestemmelser i ICA. Hvis der ikke opnås konsensus, træffes beslutningerne ved kvalificeret flertal.

I henhold til artikel 10 i ICA har medlemmerne af Den Internationale Kakaoorganisation (ICCO) i alt 2 000 stemmer. Hvert medlem af ICCO har et bestemt antal stemmer, som justeres årligt efter kriterier, der er fastsat på forhånd i ICA. Aftalen og navnlig fordelingen af stemmer blandt medlemmer afgør også et medlems bidrag. I øjeblikket er Unionen langt den største bidragyder til ICCO's budget.

ICC indledte forhandlinger for at kunne træffe afgørelse om en eventuel forlængelse af ICA's gyldighed inden den nuværende frist. Disse forhandlinger vil være den rette lejlighed til delvist at revidere ICA med fokus på dens modernisering og forenkling.

Kommissionens retningslinjer for anbefalede ændringer findes i bilaget.

Det er helt klart i Unionens interesse, at der gennemføres en reform af ICA for at tilpasse praksis i denne organisation til de former for praksis, som Unionen fremmer i andre internationale vareorganisationer, og til den udvikling, der har været på det globale kakaomarked siden 2010. Dette er blevet regelmæssigt skitseret på de seneste ICC-møder i 2019-2020, hvor EU's medlemsstater også deltog.

Det er ikke hensigten, at det overordnede formål med ICA som beskrevet i overenskomstens artikel 1 skal ændres.

Der foreslås to primære ændringer af den reviderede ICA:
om ændring af forordning (EU) 2021/92, for så vidt angår visse fiskerimuligheder for 2021 i EU-farvande og andre farvande

Ved Rådets forordning (EU) 2021/92 fastsættes der fiskerimuligheder for 2021 for visse fiskebestande og grupper af fiskebestande gældende i EU-farvande og for EU-fiskerfartøjer i visse andre farvande. Fiskerimulighederne ændres som regel adskillige gange i løbet af den periode, de er fastsat for.

Forslag til

RÅDETS FORORDNING

om ændring af forordning (EU) 2021/92, for så vidt angår visse fiskerimuligheder for 2021 i EU-farvande og andre farvande

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 43, stk. 3,

under henvisning til forslag fra Europa-Kommissionen, og

ud fra følgende betragtninger:

(1)Ved Rådets forordning (EU) 2021/92 fastsættes der fiskerimuligheder for 2021 for visse fiskebestande og grupper af fiskebestande gældende i EU-farvande og for EU-fiskerfartøjer i visse andre farvande.

(2)I forordning (EU) 2021/92 blev den samlede tilladte fangstmængde ("TAC") for tobis i ICES-afsnit 2a og 3a og ICES-underområde 4 fastsat til nul, idet man afventede den relevante videnskabelige rådgivning fra Det Internationale Havundersøgelsesråd ("ICES"), som forelå den 25. februar 2021. Tobis er en art med kort livscyklus, og fiskeriet påbegyndes derfor den 1. april umiddelbart efter forelæggelsen af den videnskabelige rådgivning.

(3)Fangstbegrænsningerne for tobis i ICES-afsnit 2a og 3a og ICES-underområde 4 bør ændres i overensstemmelse med den seneste videnskabelige rådgivning fra ICES.

(4)I forordning (EU) 2021/92 fastsættes der foreløbige fiskerimuligheder for første kvartal af 2021. Derudover indføres der ved denne forordnings artikel 14 et forbud i perioden 1. januar-31. marts 2021 for fiskerfartøjer, der fisker efter tobisarter med visse redskaber i ICES-afsnit 2a, 3a og ICES-underområde 4. Da der i denne forordning fastsættes fiskerimuligheder for hele fangståret, bør dette forbud også omfatte perioden 1. august-31. december 2021, som det var tilfældet i 2020.

(5)Forordning (EU) 2021/92 bør derfor ændres.

(6)De fangstbegrænsninger, der er fastsat i forordning (EU) 2021/92, finder anvendelse fra den 1. januar 2021. De bestemmelser vedrørende fangstbegrænsninger, der indføres ved nærværende ændringsforordning, bør derfor også anvendes fra denne dato. En sådan anvendelse med tilbagevirkende kraft berører ikke retssikkerhedsprincippet eller princippet om beskyttelse af berettigede forventninger, idet de pågældende fiskerimuligheder endnu ikke er opbrugt.

(7)Denne forordning bør træde i kraft dagen efter offentliggørelsen på grund af tidspresset for at indlede fangstperioden for tobisarter den 1. april 2021 som planlagt.

VEDTAGET DENNE FORORDNING:

Artikel 1

Ændring af forordning (EU) 2021/92

I forordning (EU) 2021/92 foretages følgende ændringer:

(1)Artikel 14 affattes således:
I henhold til artikel 218, stk. 9, i traktaten om Den Europæiske Unions funktionsmåde (TEUF) vedtager Rådet afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".

Det er første gang, at handelspartnere har nedsat et blandet udvalg om netop økologiske produkter. Nedsættelse af blandede udvalg er dog almindelig praksis i andre internationale handelsaftaler. Aftalen mellem EU og Chile er den første internationale aftale om økologiske produkter, der er blevet undertegnet.

Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har et dobbelt formål eller består af to elementer, og det ene af disse formål eller elementer kan bestemmes som det primære, mens det andet kun er sekundært, skal den afgørelse, der vedtages i henhold til artikel 218, stk. 9, i TEUF, have et enkelt materielt retsgrundlag, nemlig det, der kræves af det primære eller fremherskende formål eller element.

under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,

under henvisning til forslag fra Europa-Kommissionen, og

ud fra følgende betragtninger:

(1)Aftalen mellem Den Europæiske Union og Republikken Chile om handel med økologiske produkter ("aftalen) blev indgået af Unionen ved Rådets afgørelse (EU) 2017/2307 og trådte i kraft den 1. januar 2018.

(2)I henhold til aftalens artikel 8 nedsættes der et blandet udvalg for økologiske produkter ("Det Blandede Udvalg") til at forvalte denne aftale og træffe de afgørelser, der er nødvendige for, at den gennemføres, og at den fungerer godt

(3)I henhold til aftalens artikel 8.5 vedtager Det Blandede Udvalg selv sin forretningsorden.

(4)For at sikre en korrekt gennemførelse af aftalen bør Det Blandede Udvalgs forretningsorden vedtages.

(5)Den holdning, der skal indtages på Unionens vegne i Det Blandede Udvalg til dets forretningsorden, bør fastlægges, da disse regler får bindende virkning for Unionen —

VEDTAGET DENNE AFGØRELSE:

Artikel 1

Den holdning, der skal indtages på Unionens vegne i Det Blandede Udvalg for Økologiske Produkter, der er nedsat ved aftalen mellem Den Europæiske Union og Republikken Chile om handel med økologiske produkter, til vedtagelsen af dets forretningsorden, baseres på dette udvalgs udkast til afgørelse, jf. bilaget til denne afgørelse.

Artikel 2

Denne afgørelse er rettet til Kommissionen.

Udfærdiget i Bruxelles, den […].
2018/0211 (COD)

MEDDELELSE FRA KOMMISSIONEN TIL EUROPA-PARLAMENTET



i henhold til artikel 294, stk. 6, i traktaten om Den Europæiske Unions funktionsmåde



vedrørende

Rådets holdning med henblik på vedtagelse af Europa-Parlamentets og Rådets forordning om oprettelse af EU-programmet for bekæmpelse af svig

(EØS-relevant tekst)

1.Sagsforløb

Forslag fremsendt til Europa-Parlamentet og Rådet

(dokument COM(2018) 386 final – 2018/0211 COD): 30. maj 2018 Udtalelse afgivet af Det Europæiske Økonomiske og Sociale Udvalg: Udtalelse afgivet af Den Europæiske Revisionsret: 17. oktober 2018 15. november 2018 Europa-Parlamentets førstebehandlingsholdning vedtaget: Rådets holdning vedtaget: 12. februar 2019 16. marts 2021

2.Formålet med Kommissionens forslag

I forbindelse med forberedelsen af den næste flerårige finansielle ramme (FFR 2021-2027) har Kommissionen foreslået at oprette et program til bekæmpelse af svig. Programmet har følgende to generelle mål:

(1)Beskyttelse af Den Europæiske Unions finansielle interesser.

(2)Støtte til gensidig bistand mellem medlemsstaternes administrative myndigheder og samarbejde mellem disse og Kommissionen med henblik på at sikre den rette anvendelse af told- og landbrugsbestemmelserne.

Programmets tre specifikke mål følger direkte af de generelle mål:

(1)Forebyggelse og bekæmpelse af svig og andre ulovlige aktiviteter, der skader Unionens finansielle interesser.

(2)Støtte til indberetning af uregelmæssigheder, herunder svig, i forbindelse med EU-budgetmidler under delt forvaltning og til førtiltrædelsesbistand.

(3)Tilvejebringelse af værktøjer til udveksling af oplysninger og støtte til operationelle aktiviteter inden for gensidig administrativ bistand i told- og landbrugsanliggender.

Programmet for bekæmpelse af svig vil i vid udstrækning videreføre det nuværende Hercule III-udgiftsprogram til støtte for aktiviteter til bekæmpelse af svig og andre ulovlige aktiviteter, der skader Unionens finansielle interesser, og kombinere det med finansieringsgrundlaget for to operationelle aktiviteter:

(1)Informationssystemet til bekæmpelse af svig (AFIS), som er et operationelt system bestående af en række IT-applikationer på toldområdet, som forvaltes af Kommissionen, og som anvendes til at udføre de opgaver, der er pålagt Kommissionen i henhold til forordning (EF) nr. 515/97 om gensidig administrativ bistand på told- og landbrugsområdet, og

(2)systemet til indberetning af uregelmæssigheder (IMS) med henblik på medlemsstaternes indberetning af konstaterede tilfælde af svig og uregelmæssigheder og Kommissionens forvaltning og analyse heraf.

3.Bemærkninger til Rådets holdning

Rådets holdning som vedtaget under førstebehandlingen afspejler fuldt ud den enighed, der blev opnået under trilogen mellem Europa-Parlamentet, Rådet og Kommissionen, der blev afsluttet den 8. december 2020. De væsentligste punkter, der blev opnået enighed om, vedrører følgende:
BEGRUNDELSE

1.BAGGRUND FOR HENSTILLINGEN

Herved henstiller Europa-Kommissionen til, at Rådet for Den Europæiske Union bemyndiger indledningen af forhandlinger mellem Den Europæiske Union og Færøerne om en aftale om Færøernes deltagelse i EU-programmer og om at associere Færøerne til Horisont Europa — Unionens rammeprogram for forskning og innovation for perioden 2021-2027.

2.FORBINDELSER MED FÆRØERNE

De formelle forbindelser mellem EU og Færøerne er i øjeblikket baseret på separate bilaterale aftaler om fiskeri (1980), varehandel (1997) og færøsk deltagelse i Unionens rammeprogram for forskning og innovation (af 2010 og 2014, begge aftaler begrænset til varigheden af de respektive EU-rammeprogrammer). Færøerne blev formelt associeret til syvende rammeprogram i 2010, og en række europæiske projekter vidner om færøske forskeres og institutters aktive deltagelse på områder såsom miljø, oceanologi, klimaændringer, økosystemer og fiskeriforvaltning. Færøsk associering til ottende rammeprogram — Horisont 2020 — gav fra 2014 forskere, forskningsinstitutter og virksomheder på Færøerne fuld adgang til EU-finansiering og samarbejdsaktiviteter inden for forskning og innovation på lige fod med enheder fra medlemsstaterne og andre tredjelande, der også er associeret til Horisont 2020. Denne deltagelse er blevet meget vigtig for Færøernes forskningssamfund og udgør en vigtig ny og vellykket søjle i forbindelserne mellem Færøerne og EU. Eftersom aftalerne om associering til Unionens rammeprogram er tidsmæssigt begrænset til varigheden af hvert efterfølgende EU-program, findes der i øjeblikket ingen international aftale om færøske enheders deltagelse i Horisont Europa eller fremme af videnskabeligt samarbejde samt forsknings- og innovationssamarbejde mellem EU og de færøske forskningssamfund.

3.BAGGRUND — AFTALEN OM FÆRØERNES DELTAGELSE I EU-PROGRAMMER OG DE PROGRAMSPECIFIKKE BESTEMMELSER

Den 14. maj 2020 gav Færøerne ved en hensigtserklæring udtryk for sin formelle interesse i at associere sig til Horisont Europa. Artikel [16], stk. 1, litra d), i Horisont Europa-forordningen om tredjelandes associering til programmet fastsætter, at tredjelande og andre territorier deltager i programmet på grundlag af en aftale om tredjelandets deltagelse i EU-programmer. Færøerne opfylder kriterierne for tredjelandes associering til rammeprogrammet Horisont Europa som fastsat i Horisont Europa-forordningen, navnlig fordi de har en god kapacitet inden for videnskab, teknologi og innovation, tilslutter sig princippet om en regelbaseret og åben markedsøkonomi, herunder en retfærdig og rimelig behandling af intellektuelle ejendomsrettigheder, overholder menneskerettighederne, understøttes af demokratiske institutioner og aktivt fremmer politikker med henblik på at forbedre borgernes økonomiske og sociale velfærd.

For at sikre Færøerne uafbrudt associering til EU's FoI-rammeprogrammer og for at fastlægge de generelle rammer for Færøernes deltagelse i EU-programmer henstilles der til, at der gives bemyndigelse til at indlede forhandlinger om en aftale med følgende indhold:
BEGRUNDELSE

1.BAGGRUND FOR FORSLAGET

•Forslagets begrundelse og formål

For at sikre tilstrækkelige og uafbrudte forsyninger af visse landbrugs- og industriprodukter, der ikke produceres i tilstrækkelige mængder eller slet ikke produceres i Unionen, og for at undgå at forstyrre markederne for disse produkter er visse autonome toldkontingenter blevet helt eller delvist suspenderet ved Rådets forordning (EU) nr. 1387/2013 (i det følgende benævnt "forordningen").

Forordningen ajourføres hvert halve år med det formål at imødekomme EU-industriens behov. Kommissionen har med bistand fra Gruppen for Økonomiske Tarifspørgsmål gennemgået alle ansøgninger fra medlemsstaterne om autonome toldsuspensioner.

Kommissionen skønner på grundlag af denne gennemgang, at det vil være berettiget at suspendere toldsatserne for visse nye produkter, der p.t. ikke er opført i bilaget til forordningen. For visse andre produkter er det nødvendigt at ændre betingelserne for så vidt angår produktbeskrivelse, tarifering eller planlagt dato for obligatorisk revision. Det foreslås, at produkter, for hvilke toldsuspension ikke længere er i EU's økonomiske interesse, trækkes tilbage.

•Sammenhæng med de gældende regler på samme område

Dette forslag berører ikke lande, der har indgået en præferencehandelsaftale med Unionen, kandidatlande eller potentielle kandidater til præferenceaftaler med Unionen (f.eks. den generelle toldpræferenceordning, handelsordningen for lande i Afrika, Vestindien og Stillehavet eller frihandelsaftaler).

•Sammenhæng med Unionens politik på andre områder

Forslaget er i overensstemmelse med EU's politikker inden for landbrug, handel, erhverv, miljø, udvikling og eksterne forbindelser.

2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET

•Retsgrundlag

Retsgrundlaget for dette forslag er artikel 31 i traktaten om Den Europæiske Unions funktionsmåde (TEUF).

•Nærhedsprincippet (for områder, der ikke er omfattet af enekompetence)

Forslaget hører under Unionens enekompetence. Nærhedsprincippet finder derfor ikke anvendelse.

•Proportionalitetsprincippet

Forslaget er i overensstemmelse med proportionalitetsprincippet. De påtænkte foranstaltninger er i overensstemmelse med principperne om forenkling af procedurerne for erhvervsdrivende, der beskæftiger sig med udenrigshandel, som anført i Kommissionens meddelelse vedrørende autonome toldsuspensioner og toldkontingenter. Denne forordning går ikke ud over, hvad der er nødvendigt for at nå de tilstræbte mål i overensstemmelse med artikel 5, stk. 4, i traktaten om Den Europæiske Union (TEU).

•Valg af retsakt

"Rådet fastsætter på forslag af Kommissionen toldsatserne i den fælles toldtarif" i henhold til artikel 31 i traktaten om Den Europæiske Unions funktionsmåde. Derfor er en rådsforordning det rette instrument.
om bemyndigelse til at indlede forhandlinger om aftaler om handel med økologiske produkter mellem Den Europæiske Union og Argentina, Australien, Canada, Costa Rica, Indien, Israel, Japan, New Zealand, Republikken Korea, Tunesien og Amerikas Forenede Stater

BILAG

Direktiver med henblik på forhandling af aftaler om handel med økologiske produkter mellem

Den Europæiske Union og Argentina, Australien, Canada, Costa Rica, Indien, Israel, Japan, New Zealand, Republikken Korea, Tunesien og Amerikas Forenede Stater

1.Kommissionen kan indlede forhandlinger med Argentina, Australien, Canada, Costa Rica, Indien, Israel, Japan, New Zealand, Republikken Korea, Tunesien og Amerikas Forenede Stater med henblik på at opnå afbalancerede aftaler om ækvivalens mellem parternes standarder for økologisk produktion og kontrolordninger.

2.Forhandlingerne har til formål at lette handelen med økologiske produkter til gavn for begge parter.

3.Forhandlingerne vedrører produkter som omhandlet i artikel 2, stk. 1, i forordning (EU) 2018/848, der er frembragt eller produceret på Unionens område og på det pågældende tredjelands område.

4.Kommissionen bestræber sig på at opnå et højt niveau for overholdelse af målene og principperne for økologisk produktion og et højt niveau for den sikkerhed, som kontrolordningen giver, herunder overvågning, jf. forordning (EU) 2018/848.

5.Kommissionen bestræber sig på at opnå beskyttelse af betegnelser, afledninger heraf eller diminutivformer og Unionens logo for økologisk produktion, således at anvendelsen heraf forbeholdes mærkningen af produkter, der er i overensstemmelse med forordning (EU) 2018/848.

6.Kommissionen tager hensyn til principperne og produktionsreglerne i Codex Alimentarius-retningslinje CAC/GL 32.

7.Medmindre andet er fastsat i direktiverne med henblik på forhandling af en frihandelsaftale med det pågældende tredjeland, anvender Kommissionen de foreliggende forhandlingsdirektiver på bestemmelser vedrørende handel med økologiske produkter, når den har til hensigt at behandle spørgsmål om handel med økologiske produkter i forbindelse med nuværende eller fremtidige forhandlinger om frihandelsaftaler mellem Unionen og tredjelande.

8.Under forhandlingerne i henhold til disse forhandlingsdirektiver tager Kommissionen navnlig hensyn til principperne og mekanismerne i traktaten om Den Europæiske Unions funktionsmåde og de forpligtelser, der følger af Verdenshandelsorganisationens regler.

9.Aftalen skal indeholde bestemmelser om, at de kontraherende parter skal træffe passende foranstaltninger i tilfælde af manglende administrativt samarbejde eller forvaltning.

10.Før Kommissionen indleder forhandlinger med de pågældende tredjelande, underretter den det særlige udvalg, der er omhandlet i artikel 3, herom.
om udkast til Europa-Parlamentets forordning om statut og almindelige betingelser for udøvelsen af Ombudsmandens hverv (Den Europæiske Ombudsmands statut) og om ophævelse af afgørelse 94/262/EKSF, EF, Euratom

UDTALELSE FRA KOMMISSIONEN

om udkast til Europa-Parlamentets forordning om statut og almindelige betingelser for udøvelsen af Ombudsmandens hverv (Den Europæiske Ombudsmands statut) og om ophævelse af afgørelse 94/262/EKSF, EF, Euratom

Den 25. marts 2019 sendte Europa-Parlamentet i henhold til artikel 228, stk. 4, i traktaten om Den Europæiske Unions funktionsmåde en skrivelse til Kommissionen og anmodede om dens holdning til et udkast til forordning om statut og almindelige betingelser for udøvelsen af Ombudsmandens hverv (Den Europæiske Ombudsmands statut) og om ophævelse af afgørelse 94/262/EKSF, EF, Euratom som vedtaget på Parlamentets plenarmøde den 12. februar 2019. Samme dag sendte Parlamentet en skrivelse til Rådet med anmodning on dets godkendelse.

Kommissionen afgav sin udtalelse den 31. oktober 2019 I . Den 27. november 2019 sendte det finske formandskab for Rådet en skrivelse til Antonio Tajani, formand for Parlamentets Udvalg om Konstitutionelle Anliggender, med foreløbige bemærkninger.

Efter derpå følgende drøftelser mellem de tre institutioner vedtog Parlamentet et nyt udkast til forordning den 9. juni 2021.

Kommissionen mener, at det nye udkast til forordning kan godkendes, og afgiver derfor en positiv udtalelse om det.